
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
No anotācijā iekļautās informācijas secināms, ka Dabas aizsardzības pārvalde sniegs jaunus maksas pakalpojumus, proti, pielikuma 2.punktā "Auto stāvlaukums Līgatnes dabas takās" iekļautos pakalpojumus, 3.punktā "Tirdzniecības vietas atļauja īpaši aizsargājamā dabas teritorijā Pārvaldes rīkotu publisku pasākumu laikā" un 4.punktā "Bišu saimju izvietošana īpaši aizsargājamā dabas teritorijā vienā zemes vienībā valsts zemē, kas atrodas Pārvaldes pārvaldīšanā" iekļauto pakalpojumu, 6.punktā "Vides izglītības pakalpojumi" iekļautos pakalpojumus, 7.punktā "Komerciālu pasākuma rīkošana brīvā dabā īpaši aizsargājamā dabas teritorijā" iekļauto pakalpojumu, kā arī 8., 9. un 10.punktā minētos nekustamā īpašuma nomas pakalpojumus. 
Saskaņā ar Pievienotās vērtības nodokļa likuma 5.pantu pakalpojumu sniegšana par atlīdzību ir ar pievienotās vērtības nodokli (PVN) apliekams darījums. Lai gan no Ministru kabineta noteikumu projekta pielikuma var secināt, ka minētajiem Dabas aizsardzības pārvaldes maksas pakalpojumiem PVN piemēro vispārējā kārtībā, tiesiskās noteiktības labad lūdzam papildināt Ministru kabineta noteikumu projekta anotāciju ar skaidrojumu par PVN piemērošanu jaunajiem Dabas aizsardzības pārvaldes maksas pakalpojumiem, ar to nodrošinot vispusēju informāciju par pakalpojuma cenas veidošanos.

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Aicinām anotācijas 3.sadaļā aizpildīt tabulu par ietekmi uz budžetu, proti, tabulas 1.1. un 2.1. apakšpunktos norādīt Dabas aizsardzības pārvaldes maksas pakalpojumu ieņēmumu un izdevumu plānu, kas tiek plānots VARAM 24.08.00 apakšprogrammā “Nacionālo parku darbības nodrošināšana” apmērā, kas minēts šīs sadaļas punktā “Cita informācija”.

